Naistel, kes oma last rinnaga ei toida, on suurem risk hilisemas elus haigestuda 2. tüübi diabeeti võrreldes nende naistega,  kes imetavad oma last, näitab hiljuti läbi viidud põhjalik uuring. USA Pittsburgi ülikooli teadlased jälgisid 2 233 naist vanuses 40 kuni 78 aastat ning analüüsisid, miks mõned neist haigestuvad diabeeti ning mõned mitte. Uuringu tulemus näitas, et olulist osa mängis haigestumises see, kas naised toitsid oma beebisid rinnaga.